දිවයින පුරා ක්‍රියාත්මක වූ ඇඳිරි නීතිය කොළඹ සහ ගම්පහ හැර සෙසු දිස්ත්‍රික්ක සඳහා අද (18) උදෑසන 5ට ඉවත් කෙරුනා.කොළඹ සහ ගම්පහ දිස්ත්‍රික්කවලට ඇඳිරි නීතිය ක්‍රියාත්මක වුවද රට යථාවත් කිරීමේ රජයේ වැඩපිළිවෙළ අද (18) සිට යළි ආරම්භ කිරීමට නියමිතයි.ජනාධිපති මාධ්‍ය අංශය නිකුත් කළ නිවේදනය අනුව කොළඹ සහ ගම්පහ දිස්ත්‍රික්ක හැර දිවයිනේ සෙසු දිස්ත්‍රික්ක සඳහා අද (18) සිට ලබන 23 වනදා දක්වා ඇඳිරි නීතිය ක්‍රියාත්මක වන්නේ රාත්‍රී 8 සිට උදෑසන 5 දක්වායි.කොළඹ සහ ගම්පහ දිස්ත්‍රික්කවලට අඛණ්ඩව ඇඳිරි නීතිය ක්‍රියාත්මකව පවතින බවද එම නිවේදනයේ සඳහන්.රාජ්‍ය හා පෞද්ගලික අංශයේ රැකියා සඳහා කොළඹට පැමිණෙන ජනතාව වෙනුවෙන් අද (18) සිට උදෑසන සහ පස්වරුවේ දුම්රිය ගමන් වාර 19 බැගින්  ධාවනයේ යෙදෙන බව දුම්රිය දෙපාර්තමේන්තුව සඳහන් කළා.